**PREČO DAROVAŤ 2 % Z DANE?**

Opäť nadišiel čas, kedy sa stáva aktuálnou téma darovania 2 % zo zaplatenej dane. Teraz nastáva obdobie pre oslovenie čo najväčšieho počtu daňovníkov. Pre tých, ktorí sa rozhodli zapojiť do tohto procesu po prvýkrát ponúkame zopár informácií a rád, ako postupovať.

Čo sú 2 % zo zaplatenej dane, ako a komu ich môžete darovať ?

Každoročne fyzické aj právnické osoby majú povinnosť do konca marca podať daňové priznanie a zaplatiť daň za predchádzajúci kalendárny rok. To sa týka samostatne zárobkovo činných osôb (teda firiem či živnostníkov), ale aj všetkých zamestnancov. Každý z nich sa môže rozhodnúť či celú daň odvedie štátu, alebo sa **rozhodne 2 % z tejto dane darovať niekomu, kto  pomoc naozaj potrebuje**. Daňovník nemá žiadne výdavky navyše a prijímateľ  má možnosť využiť tieto percentá na správny účel. Darovať 2 % zo zaplatenej dane môžete ľubovoľnej neziskovej organizácii, občianskemu združeniu, ktoré sú zaregistrované v zozname prijímateľov 2% na príslušný rok. Každý  má v okolí niekoho, kto takúto pomoc potrebuje.

 ****

**SOCIÁLNE SLUŽBY MYJAVA,n.o. sa uchádzajú v roku 2021 o Vaše 2% z daní.**

**Finančné prostriedky  2 % z daní poukázané Sociálnym službám Myjava, n.o. sú každoročne** **použité na financovanie individuálnych potrieb, zmysluplnú činnosť ľudí, ktorým je poskytovaná sociálna služba v našich 3 zariadeniach a to v Domove sociálnych služieb pre deti a dospelých ÚSVIT, Nocľahárni a Útulku.** Nezisková organizácia už 17 rokov poskytuje pomoc ľuďom, ktorí sú na nás odkázaní. **Prioritou je rozvoj individuálnych potrieb, schopností a cieľov prijímateľa sociálnej služby (klienta) na dosiahnutie kvalitného života. Je nesmierne dôležité, aby každý jednotlivec prežil svoj život zmysluplne, naučil sa svoje schopnosti v rámci možností rozvíjať a aby sa eliminovala jeho závislosť od druhých a zvýšila sa jeho samostatnosť.**

**Prosíme popremýšľajte, či chcete a môžete pre nich urobiť niečo aj Vy a pridajte sa k tým, čo darujú 2% z daní. Ďakujeme všetkým, ktorí na to nezabúdajú a pomáhajú dobrému dielu.**

Pomôžte aj vy týmto ľuďom zaradiť sa do bežného života, tráviť čas zmysluplne a s radosťou. Vážime si, že ešte stále sa nájde veľa empatických ľudí, ochotných podporiť dobrú vec. Aj takýmto spôsobom dokazujete, že život znevýhodnených Vám nie je ľahostajný a pri každodenných starostiach myslíte aj na ľudí, ktorí nemajú  to šťastie byť zdraví.

VŠETCI NAŠU POMOC POTREBUJÚ!

Viac podrobných informácií nájdete na: [www.socsluzbymy.sk](http://www.socsluzbymy.sk)

V prípade akýchkoľvek otázok o činnosti našej neziskovej organizácie nás kontaktujte na adrese: Domoc sociálnych služieb pre deti a dospelých ÚSVIT dssusvit@gmail.com alebo na t.č. 0948 548 265, Útulok utulok.myjava@gmail.com, t.č. 0904 911 039 Nocľaháreň noclaharenmyjava@gmail.com

Ďakujeme za podporu.

 

Údaje ktoré potrebujete: Sociálne služby Myjava, n.o.

 Sídlo: Nám.M.R.Štefánika 560/4, 907 01 Myjava

 Právna forma: nezisková organizácia

 IČO: 361 196 10

 IBAN: SK66 0900 0000 0051 7161 3955

 Slovenská sporiteľňa, a.s.